એ જ રીતે બ્રહ્મવૈવર્ત પુરાણમાં ઔર્વ ઋષિએ પુત્રી કંદલીને નારીધર્મનું શિક્ષણ આપ્યું. ઔર્વે કહ્યુંઃ નારી માટે પોતાનો પતિ જ આ લોકમાં અને પરલોકમાં સૌથી મોટો બંધુ છે. કુલાંગનાઓ માટે કાન્તથી વધીને પ્રિય કોઈ નથી. પતિ જ તેમનો શ્રેષ્ઠ ગુરુ છે. દેવપૂજા, વ્રત, દાન, ઉપવાસ, જપ, બધાં તીર્થોમાં સ્નાન, સમસ્ત યજ્ઞોમાં દીક્ષા, પૃથ્વીની પ્રદક્ષિણા અને બ્રાહ્મણ અતિથિની સેવા – આ બધું પતિસેવાની સોળમી કલા સમાન પણ નથી. બધાં શાસ્ત્રોમાં કહ્યું છે કે પતિસેવા મહાન ધર્મ છે. માટે હરહંમેશ પતિની સેવા કરવી.